**TÖRTÉNELEM KÖZÉPSZINTŰ ÉRETTSÉGI TÉMAKÖRÖK KIDOLGOZVA  
+ GYAKORLÓ ÉRETTSÉGI FELADATOK**

**3/1. A magyar nép története az államalapításig**

**Középszinten: A magyar nép eredete, vándorlása > ATLASZ és a honfoglalás**

**Készítette a 2018/2019-es tanévben a 12.d, finomította, kiegészítette: Repárszky Ildikó**

|  |  |
| --- | --- |
| VÉGÉN: ÉVSZÁMJEGYZÉK | **A tételek elején a kerettantervi adatok, amelyek kellenek (fogalom, név, évszám, topográfia)** |
| SZÍNMAGYARÁZAT: **kék= emelt szint/háttéranyag** | **zöld: 2020-21-es tanári kiegészítés+** **gyakorló érettségi feladatok**  **lila: az eddigi osztályokkal a szóbeli megbeszélésen kiemelt** |

Fogalmak

**nyelvrokonság**: A nyelvek egymással való kapcsolata a közös eredet alapján. **A finnugor nyelvrokonság alátámasztott, bizonyított**

**őstörténet**: Egy nép eredetének, gyökereinek, közösséggé válásának folyamata.

**őshaza**: Egy terület, ahol egy nép önállósodási folyamatának jelentős lépései zajlottak le.

**törzsszövetség**: A hét magyar törzs katonai és kereskedelmi szövetsége.

**kettős fejedelemség**: Nomád népekre jellemző politikai berendezkedés, a kende a vallási, a gyula a katonai vezető.

**honfoglalás**: A magyar nép Kárpát-medencébe való költözése és annak birtokbavétele 895-től.

**kalandozás**: A 10. században Nyugat- és Dél-Európába vezetett magyar zsákmányszerző hadjáratok.

Évszámok

895 körül-kb. 907-es pozsonyi csatáig honfoglalás

955 az augsburgi csata

972–997 Géza fejedelemsége


Személyek

Árpád, Géza fejedelem


**Topográfia: Magna Hungaria, Kazár Birodalom, Levédia, Etelköz, Vereckei-hágó, Augsburg**

Tétel

* a magyar nép eredetéről eltérő elméletek keringenekà nép eredete ≠ nyelvi rokonság
* a nyelvészetà **nyelvrokonság** alapján a magyar nyelv alapvetően a finnugor nyelvcsaládba tartozik
* a nyelvcsalád őshazája az Ural keleti oldalán található, ahol körülbelül Kr. e. 6000-4000 és Kr. e. 1500-500 között élnek
* a korszak vége felé kialakul az önálló magyar nép, akik átkelnek az Urálon
* az Urál nyugati oldalán új őshazát találnak maguknak, Magna Hungariát, ahol főleg legeltetéssel és növénytermesztéssel foglalkoznak Kr. e. 500 – Kr. u. 700 között



* a rokoni kapcsolatok alapján létrejön a hét magyar törzs: Nyék, Megyer, Kürt-Gyarmat, Tarján, Jenő, Kér, Keszi
* Kr. u. 730 körül elhagyjuk a területet és a nyugatra fekvő Levédiába vándorolnak, ami a Don és a Dnyeper folyók között fekszik a mai Ukrajna területén
* itt a **Kazár Birodalom fennhatósága** alá kerülnek, átveszik a **kettős fejedelemség🡪 legújabban ezt cáfolják!** rendszerét, kereskedelmi kapcsolatokat építenek ki és fejlesztik a földművelésre szolgáló eszközeinket is
* Kr. u. 830 körül belső harcok miatt el kell hagyniuk Levédiát, a Dnyeper túloldalára költöznek át, a Dnyeper és a Dnyeszter közé, Etelközbe
* itt a törzsek szövetségének megerősítésére létrehozzák a vérszerződést
* több zsákmányszerző és felderítő hadjáratot indítanak nyugatra, a Kárpátokon át a Kárpát-medencébe
* **a Kárpát-medence ekkor nem tartozott egységes irányítás alá, nagy területek tartoztak bolgár irányítás alá, de éltek itt kelták, germán törzsek, frankok, szlávok (morvák!), avarok stb.**
* 895-ben keletről nagy erejű támadás éri a magyarokat, mivel a besenyőket is hasonlóképpen támadják keletről a fokozatosan nyugatra vándorló népcsoportok
* **895-896-ban így átkelnek a Vereckei-, a Tatár-, illetve a Békás-hágón Árpád vezetésével**, és jelentősebb ellenállás nélkül letelepednek a Duna mentén
* az elkövetkező évtizedekben a Kárpát-medence népeit fokozatosan legyőzik és a saját uralmuk alá hajtják **(a honfoglalás végének a 907-es pozsonyi csatát a Keleti Frank állam legyőzését szokás tartani)** a megszilárdult helyzetünk következményeként képesek főleg nyugatra **fosztogató hadjáratokat** indítani **= „kalandozások”**
* ezek a nomád harcmodor miatt sikeresek, a nyugati népek lovagjai nehéz vértjeik miatt nem mozgékonyak, illetve a magyar íjászok távolról tudják őket semlegesíteni
* a magyarok harcmodorát azonban idővel kiismerik, és a század közepére már csak egy-egy hadjárat mondható sikeresnek
* **955-ben Augsburgnál a magyarok vesztenek**, vezéreiket, Lehelt és Bulcsút pedig kivégzik, ezután már csak dél felé indítanak hadjáratokat
* a század végére már a Bizánc felé indított hadjáratok is főként sikertelenek, a magyarok felhagynak a veszteséges műveletekkel
* Árpád után az egyenes ági leszármazottai közül mindig a legidősebb (**seniorátus)** került trónra, így lesz Árpád dédunokájából, **Gézából** is **fejedelem (972-997)**
* Géza békés bel- és külpolitikát folytat, lányait nyugati uralkodóházakba házasítja be, illetve a keresztény hittérítők is ekkoriban kezdik meg munkájukat Géza az addigi öröklődési rendszer helyett fiát, Istvánt jelöli meg örököseként a **primogenitúra-**elv alapján (a legidősebb fiú örökli a hatalmat)stván első feladata így a család legidősebb férfitagjának, Koppánynak a legyőzése, illetve hatalmának megszilárdítása (997)



**GYAKORLÓ FELADAT**

*A honfoglalás (A szöveges felirat nélküli nyilak a magyarok vándorlását és hadmozdulatait jelölik.)*

# Karikázza be a felsorolt események közül annak a betűjelét, amelyik a legkésőbb történt!

* 1. **A besenyők rátámadtak az Etelközben maradt magyarokra, akik az erdélyi hágókon átkelve menekültek előlük.**
  2. **A magyarok a keleti frank uralkodó hívására Észak-Itáliára támadtak.**
  3. **A magyar fősereg Árpád vezetésével átkelt a Kárpátokon.**
  4. **Egy magyar sereg Bizánccal szövetségben megtámadta a bolgárokat az Al-Dunánál.**

# A térképvázlaton a számozott nyilak közül az egyik az előző feladatrész C) betűjelű eseményét jelöli. Melyik ez a nyíl?

**A nyíl sorszáma: ………**

# Miben különböztek a Kárpát-medence természeti viszonyai Etelköz természeti viszonyaitól? Fogalmazzon meg röviden két jellemző különbséget a térképvázlat alapján!

**1. ……………………………………………………………………………………**

**2…………………………………………………………………………………**

**GYAKORLÓ, 2020, emelt, május, idegenny.**

### **Oldja meg a feladatokat a források és ismeretei segítségével!**

1. „Sátraik vannak, és együtt vonulnak a sarjadó fűvel és a zöld vegetációval […] Amikor eljönnek a téli napok, mindegyikőjük ahhoz a folyóhoz húzódik, amelyikhez éppen közelebb van. Ott marad télire és halászik. A téli tartózkodás itt alkalmasabb számukra. A magyarok országa bővelkedik fákban és vizekben. Talaja nedves. Sok szántóföldjük van. […] Meg-megrohanják a szlávokat és oroszokat, és addig mennek a parton […] [amíg a Krím félszigeten fekvő Kercsbe] érnek a foglyokkal, a rómaiak odamennek eléjük, és ott kötnek velük vásárt. Azok [a magyarok] eladják nekik a rabszolgákat, és vesznek római brokátot, gyapjúszőnyegeket és más római árukat. […] A magyarok szemrevaló és szép külsejű emberek, nagy testűek, vagyonosak és szembetűnően gazdagok, amit kereskedelmüknek köszönhetnek. Ruhájuk brokátból készült. Fegyvereik ezüsttel vannak kiverve és gyönggyel berakottak*.” (Ibn Ruszta és Gardízi leírása a magyarokról, 10–11. század)*
2. „Az itt lakó emberek számára maguk között nincsenek határok, mivel igen ritkán művelik meg a földet, semmiféle házuk, hajlékuk vagy lakóhelyük sincs, hiszen csordáikat és nyájaikat legeltetve szoktak kóborolni a megműveletlen pusztákon. Nem törekszenek úgy az arany és az ezüst után, mint a többi halandó; vadászatot és halászatot folytatnak, tejjel és mézzel táplálkoznak. A gyapjú és a ruhák használata idegen tőlük, és bár szüntelen hidegtől szenvednek, csak vad- és menyétbőrökbe öltöznek. A fáradalmakban és a harcokban kemények, testi erejük roppant nagy. […] Kevés embert karddal, több ezret pedig nyilakkal pusztítottak el, amelyeket oly gyakorlottsággal lőnek ki szaruíjaikból, hogy lövéseiket bajosan lehet elhárítani. […] Előrenyomuló vagy visszaforduló lovaikon harcolnak, de gyakran tettetnek menekülést is. […] Jellemük kevély, lázongó, hamis és szemtelen, […] természetüknél fogva hallgatagok, hajlamosabbak a cselekvésre, mint a beszédre. Ez istentelen népség kegyetlensége folytán […] az itáliai királyság legnagyobb része is elpusztult.” *(Regino prümi apát évkönyve, 10. század)*

**Melyik forrással kapcsolatosak a következő állítások? Tegyen X jelet a táblázat megfelelő sorába!** *Egy sorba csak egy X jel kerülhet.* (Elemenként 0,5 pont.)

|  |  |  |  |  |
| --- | --- | --- | --- | --- |
| **Állítás** | **Kizárólag az A) betűjelű forrás** | **Kizárólag a B) betűjelű forrás** | **Mind- kettő** | **Egyik sem** |
| **a)** Pozitívan viszonyul a magyarokhoz. |  |  |  |  |
| **b)** A vándorló népekre jellemző szállásváltásról tudósít. |  |  |  |  |
| **c)** Állítása szerint a magyarok  halászattal, földműveléssel és kereskedelemmel foglalkoztak. |  |  |  |  |
| **d)** A Kárpát-medencéből kalandozó magyarokat mutatja be. |  |  |  |  |

### Nevezze meg azt a korabeli államot, melynek lakóit rómaiaknak nevezi az A) betűjelű forrás! **(1 pont)**

### Magyarázza meg saját szavaival a két forrás magyarokról szóló leírása közti különbség egy lehetséges okát! **(1 pont)**